Държавен вестник, бр. 66, 2014 г., стр. 141

БРОЙ  66	
Д Ъ Р Ж А В Е Н  В Е С Т Н И К 	
СТР.  141  
фистули и др. Те изискват клинично уточнява­
не, след което се взема индивидуално решение, 
съответно нозологичната единица и условията 
на работа. За кандидат-служители обсъждане по 
годността се извършва след клинично уточняване, 
поради сериозността на някои от включените в 
тази точка синдроми, които могат да бъдат израз 
на тежки заболявания, променящи значително 
работоспособността.
Болести на мъжките полови органи
От експертна значимост в този раздел са 
заболяванията: хиперплазия на простатата, 
атрофия на тестикула, варикоцеле, хидроцеле, 
крипторхизъм, липса на полов член.
Годността на служители при доброкачествена 
хиперплазия и аденом на простатата се определя 
след консултация с уролог, в зависимост от ста­
дия на заболяването, функционалното състояние 
на бъбреците, налагащо се оперативно лечение. 
При служителите със запазена бъбречна функция 
след проведено медикаментозно или хирургично 
лечение годността се определя индивидуално в 
зависимост от резултата. При нарушена функция 
на бъбреците със/или без прибавена инфекция 
също е индивидуално в зависимост от естест­
вото на работа. Кандидатите по графи 1 и 4 са 
негодни. Кандидатите по графи 2 и 3 са годни 
при първа степен на хипертрофия на простатата.
При доказано безплодие при мъжа всички 
кандидати са годни за работа в МВР. 
При наличие на крипторхизъм, атрофия или 
хипотрофия на единия тестис е необходимо да 
се направи консултация с уролог, спермограма и 
при липса на стерилитет преценката за работа в 
МВР да се прави с информирано съгласие чрез 
декларация.
При силно изразено варикоцеле и хидроцеле, 
пречещо на движението, годността по всички 
графи се определя след проведено оперативно 
лечение.
Кандидатите, които са загубили половия си 
член или имат аномалии в развитието на пи­
кочния канал, фистули, стриктури, неподдаващи 
се на лечение, са негодни за работа в МВР. При 
служителите се взема индивидуално решение 
според заболяването и резултата след проведено 
лечение. 
Болести на млечните жлези
Тук се включват доброкачествените дис­
плазии на млечната жлеза (единични кисти, 
дифузна кистична мастопатия, фиброаденоза, 
фибросклероза, ектазия на млечните канали и 
др.), възпалителните заболявания, хипертрофия 
(гинекомастия), фисура на мамилата, мастна 
некроза, атрофия, галактоцеле, галакторея (нес­
вързана с раждане) и др.
Годността за работа в МВР на кандидатки­
те, при които се налага оперативно лечение, се 
определя след провеждането му.
Възпалителни болести на женските тазови 
органи
Към тази рубрика са включени възпалителни 
заболявания на яйчници, фалопиеви тръби, тазо­
во-клетъчната тъкан, тазов перитонеум, матка, 
шийка и влагалище.
Кандидатките за работа с възпалителни 
заболявания на гореизброените органи след 
адекватно лечение, без остатъчни явления, могат 
да бъдат назначавани на работа. При наличие 
на остатъчни явления се прави индивидуална 
преценка за всеки отделен случай, тъй като не­
прекъснатите циклични промени, които търпи 
женският организъм, промените във връзка с 
репродуктивните процеси, бременност, раждане, 
аборти, изменената реактивност в отделните 
етапи на развитие благоприятстват възникването 
на гинекологичните заболявания и трябва да се 
имат предвид при медицинското освидетелства­
не на служителките и кандидат-служителките.
При определяне степента на намалена рабо­
тоспособност и годността за работа в МВР не е 
достатъчно само да се преценяват особености­
те на патологичния процес, но и да се държи 
сметка за условията, характера и изискванията, 
при които протича службата на жената в МВР.
Ендометриоза
По някои клинико-морфологични особености 
тя показва сходство с доброкачествените тумори 
и се отнася към тази точка. При изразена сим­
птоматика годността се определя индивидуално 
след лечение.
Кандидатките за работа по графи 1 и 4 се 
преценяват като негодни поради тенденцията на 
заболяването към рецидив, а за всички останали 
графи – индивидуална преценка.
Пролапс на женските полови органи
Пролапс и десцензус на влагалището и матка­
та са едни от най-честите причини за трайното 
намаляване на работоспособността при гинеколо­
гичните заболявания. Ако консервативните или 
оперативните методи при лечението на десцен­
зуса и пролапса на влагалището и матката не 
дадат резултат или болните откажат оперативно 
лечение, се взема решение за негодност при 
кандидатките за работа в МВР и АМВР. Мал­
ки, непредизвикващи оплаквания спадания на 
женските полови органи, неизискващи лечение, 
правят служителките ограничено годни за работа 
в МВР, със спазване на противопоказания – тежки 
физически натоварвания. Кандидат-служителки­
те по графи 2 и 3 се преценяват индивидуално.
Фистули със засягане на женските полови 
органи
При оперативно дефинитивно излекуване те 
не са противопоказание за работа в МВР. Ко­
гато са усложнени и рецидивират, са пречка за 
назначаване на кандидатките по всички графи.
Невъзпалителни заболявания на женските 
полови органи – яйчниците, маточната тръба 
и широката връзка на матката
Към тази рубрика са включени: фоликуларна 
овариална или на корпус лутеум кисти, атро­
фия на яйчника и Фалопиевата тръба, хематом 
и разкъсвания на лигаментум латум, пролапс, 
торзия, херния на яйчника и тръбите и др. Тези 
заболявания не са пречка за назначаване след 
адекватно лечение. 
Болести на матката, некласирани другаде
Рубриката включва: полип на тялото на матка­
та, хипертрофия и атрофия на матката, кистична 
хиперплазия на ендометриума, вътрематочни 
сраствания и неправилни положения на матката.